Source: https://mysaris.sme.sk/c/22349197/vybuch-bytovky-pojednavanie-o-trojici-obvinenych-prerusili.html
Timestamp: 2020-04-10 20:23:55+00:00
Document Index: 1146791

Matched Legal Cases: ['súd ', 'súd ', 'súd ', 'súd ', 'súd ', 'súd ', 'súd\n']

Výbuch bytovky: Pojednávanie o trojici obvinených prerušili - mysaris.sme.sk
Výbuch bytovky: Pojednávanie o trojici obvinených prerušili
Pojednávanie bude pokračovať zajtra ráno.
3. mar 2020 o 15:16 SITA
Okresný súd Prešov. (Zdroj: Michal Frank)
PREŠOV. O ďalšej väzbe trojice obvinených v prípade tragického výbuchu plynu na Mukačevskej ulici v Prešove z decembra minulého roka dnes Okresný súd v Prešove nerozhodol.
Ako po neverejnom informatívnom výsluchu obvinených uviedol ich obhajca Vladimír Bajtoš, súd výsluch prerušil a počká na dnešné rozhodnutie Krajského súdu v prípade ďalšej dvojice obvinených v tomto prípade.
Ako agentúre SITA potvrdila hovorkyňa prešovských súdov Ivana Petrufová, pojednávanie bude pokračovať v stredu 4. marca o 9. hodine.
Okresný súd rozhoduje o žiadosti obhajcu trojice obvinených o ich prepustenie z väzby a tiež v súvislosti s návrhom Krajskej prokuratúry Prešov na rozšírenie dôvodov väzby o tzv. útekovú väzbu.
Trojicu živnostníkov vzal súd do väzby 9. decembra z dôvodu tzv. kolúznej väzby, teda aby nemohli ovplyvňovať svedkov, znalcov, prípadne spoluobvinených, alebo inak mariť skutočnosti závažné pre trestné stíhanie, čo následne svojím
rozhodnutím potvrdil Krajský súd v Prešove 30. decembra.
Vo februári prokuratúra zmenila kvalifikáciu obvinenia trojice z prečinu všeobecného ohrozenia na obzvlášť závažný zločin všeobecného ohrozenia so spôsobením smrti viacerých osôb a škody veľkého rozsahu a opätovne požiadala o rozšírenie väzby aj na útekovú, čo v pôvodnom rozhodnutí krajský súd
Rozhoduje sa aj o ďalšej dvojici
Dnes od 13. hodiny je na Krajskom súde v Prešove vytýčené verejné pojednávanie o odvolaní prokurátora voči rozhodnutiu okresného súdu, ktorým nevzal do väzby zvyšnú dvojicu obvinených.
Súvisiaci článok Výbuch bytovky: Dvaja z piatich do väzenia nejdú Čítajte
Sudca neuznal dôvody väzby v prípade kolúznej, útekovej ani pokračovacej väzby a prepustil obvinených zo zadržania na slobodu.
Dvanásťposchodovú bytovku, ktorú poškodil výbuch plynu, kompletne zbúrali a
Hromadné prepúšťanie nie je, firmy však robia opatrenia